polyglot-tagger/wikipedia-language-snippets-filtered huggingface dataset:
2011 సెంప్టెంబరు 17 న డైలీ నేషను ఒక దక్షిణ సుడాను ఎంపిని ఉటంకిస్తూ తన ప్రభుత్వం ఇ.ఎ.సి.లో చేరాలని కోరుకునేటప్పుడు ఇ.ఎ.సి. సభ్య దేశాలతో పోటీ పడటానికి దాని ఆర్థిక వ్యవస్థ తగినంతగా అభివృద్ధి చెందలేదని ఆందోళనలకు గురవుతుందని వ్యాఖ్యానించింది. కెన్యా, టాంజానియా, ఉగాండా ఎగుమతులకు "డంపింగ్ గ్రౌండు " గా మారాలని సూచించింది. దక్షిణ సూడాను అధికారికంగా ఒక నెల తరువాత దరఖాస్తు ప్రక్రియను ప్రారంభించిందని అధ్యక్షుడు సాల్వా కీరు ప్రకటించడం వివాదాస్పదమైంది. 2012 డిసెంబరులో ఇ.ఎ.సి. ఈ అభ్యర్ధనను నిలిపి వేసింది. అయితే దక్షిణ సుడానులోని ఉగాండా బోడా-బోడా ఆపరేటర్ల చర్యలు రాజకీయ ఉద్రిక్తత సృష్టించి ప్రక్రియను ఆలస్యం చేస్తాయి.
18 వ శతాబ్దంలో వారి రాజు గుబుడె విస్తరణ విధానం కారణంగా అజాండె పొరుగువారైన మోరు, ముండూ, పోజూలు, అవకయ, బకా, బహర్ ఎల్ ఘజల్లోని చిన్న సమూహాలతో సత్స్సంబంధాలు కలిగి ఉన్నాడు. 19 వ శతాబ్దంలో అజాండే వారి స్వతంత్రతను కాపాడటానికి ఫ్రెంచి, బెల్జియన్లు, మహ్దీస్టులతో పోరాడాడు. ఖైదీవు ఇస్మాయిలు పాషా పాలనలో ఈజిప్టు 1870 లలో ఈ ప్రాంతాన్ని నియంత్రించడానికి మొట్టమొదటి ప్రయత్నం చేసింది. ఇది దక్షిణ భాగంలో ఈక్వెటోరియా ప్రావిన్సును స్థాపించింది. 1869 లో ఈజిప్టు మొట్టమొదటి గవర్నరుగా శామ్యూలు బేకరు నియమితుడయ్యాడు. తరువాత 1874 లో చార్లెసు జార్జి గోర్డాను నియమించబడ్డాడు. 1878 లో ఎమిన్ పాషా నియమించబడ్డాడు.
దక్షిణ సుడాను లోని నిలొటికు ప్రజలలో -అకోలి, అన్యుయాకు, బారి, దిన్కా, నుయరు, షిల్లాకు, కాలిగి , ఇతరులు- మధ్యయుగ నబ్బియా పతనం సంభవించిన 10 వ శతాబ్దానికి ముందు దక్షిణ సుడాన్లోకి ప్రవేశించారు. 15 వ నుండి 19 వ శతాబ్దాల వరకు బహరు ఎల్ ఘజలు ప్రాంతం, ఉన్నత నైలు ప్రాంతాలకు అన్యుయాకు, బారి, దిన్కా, నుయరు, షిల్లాకు ప్రజలు వలసగా వచ్చి చేరుకున్నారు. అచోలి, బారి ప్రజలు ఈక్వెటోరియాలో స్థిరపడ్డారు. 16 వ శతాబ్దంలో దక్షిణ సుడాన్లోకి ప్రవేశించిన అజాండే, ముండూ, అవకాయ, బకా దక్షిణ సూడానుకు చేరుకుని ఈ ప్రాంతం అతిపెద్ద దేశం అయిన గ్రేటు ఈక్వెటోరియా ప్రాంతంను స్థాపించారు.
దక్షిణ సుడాను ఆర్ధికవ్యవస్థ ప్రపంచపు అభివృద్ధిదశలో ఉన్న ఆర్ధికవ్యవస్థలలో ఒకటిగా పరిగణించబడుతుంది. దక్షిణ సూడాను మౌలిక సదుపాయాల కొరత, 2011 లో ప్రపంచంలో అత్యధిక ప్రసూతి మరణాలు, మహిళా నిరక్షరాస్యత శాతం కలిగి ఉంది. దక్షిణ సూడాను అంతర్జాతీయ మార్కెటుకు కలపను ఎగుమతి చేస్తుంది. దేశంలో పెట్రోలియం, ఇనుము ధాతువు, రాగి, క్రోమియం ధాతువు, జింకు, టంగ్స్టను, మైకా, వెండి, బంగారం, డైమండ్సు, హార్డ్వుడ్సు, సున్నపురాయి, జలశక్తి వంటి అనేక సహజ వనరులు ఉన్నాయి. అనేక ఇతర అభివృద్ధి చెందుతున్న దేశాలలో ఉన్నట్లు దేశం ఆర్ధికవ్యవస్థ, వ్యవసాయం మీద అధికంగా ఆధారపడింది.
సుడానీసు స్వాతంత్ర్యం తర్వాత ఈ ప్రాంతం రెండు పౌర యుద్ధాల నుండి ప్రతికూలంగా ప్రభావితమైంది: 1955 నుండి 1972 వరకు, సుడాను ప్రభుత్వం అన్యన్యా తిరుగుబాటులో సైన్యంతో పోరాడింది సుడాను పీపుల్సు లిబరేషను ఆర్మీ మూవ్మెంటు తరువాత రెండవ సుడానీసు అంతర్యుద్ధం 20 సంవత్సరాలు కొనసాగింది. ఫలితంగా దేశం తీవ్రమైన నిర్లక్ష్యానికి గురైంది. మౌలిక సదుపాయాల అభివృద్ధి లేకపోవడం, ప్రధాన విధ్వంసం, స్థానభ్రంశం సంభవించాయి. 2.5 మిలియన్ల మందికి పైగా ప్రజలు చంపబడ్డారు. మిలియన్లమంది దేశం వెలుపల శరణార్థులుగా మారారు.
గత ఐదు దశాబ్దాలలో సుడాను, దక్షిణ సుడానులు కలిసి సంయుక్తంగా తీసుకున్న ఋణాలు సుమారు $ 38 బిలియన్ల అమెరికా డాలర్లకు చేరుకుంది. ఈ రుణం చిన్న భాగాన్ని ప్రపంచ బ్యాంకు, అంతర్జాతీయ ద్రవ్య నిధి (2009 బ్యాంకు ఆఫ్ సూడాను అందించిన నివేదిక ప్రకారం ప్రపంచ బ్యాంకు $ 5.3 బిలియన్లు) అటువంటి అంతర్జాతీయ సంస్థలకు రుణపడి ఉన్నప్పటికీ, దాని రుణ భారం వాస్తవానికి పారిసు క్లబ్బు , పారిసు క్లబ్బుతో సంబంధం లేని ద్వైపాక్షిక రుణదాతలు లతో, విదేశీ సంస్థలు అందించిన ఆర్థిక రుణాలు ఉన్నాయి.
1880 లలో జరిగిన మహదిస్టు తిరుగుబాటు నవజాత ప్రావిన్సును అస్థిరపరిచింది. 1889 లో ఈక్వెటోరియా ఈజిప్టియా స్థావరంగా మారడానికి దారితీసింది. ఈక్వేటోరియాలో ముఖ్యమైన స్థావరాలు లాడో, గోండోలోరో, దుయ్యెలు, వడైలై ఉన్నాయి. 1898 లో ప్రస్తుత కొడోకులో ఫషోడ సంఘటన సంభవించడంతో ఈ ప్రాంతంలోని ఐరోపా కాలనీల వ్యూహం మొదలైంది; బ్రిటిషు, ఫ్రాన్సు ఈ ప్రాంతం కొరకు దాదాపుగా యుద్ధం చేశాయి. 1947 లో ఉగాండాతో దక్షిణ సుడాను చేర్చేందుకు బ్రిటిషు ప్రయత్నించింది. కాంగో ప్రజాస్వామ్య రిపబ్లికులో భాగంగా ఉన్న పశ్చిమ ఈక్వెటోరియాను విడిచిపెట్టాలని బ్రిటిషు నిర్ణయించింది.
యుద్ధంలో సుమారు 4,00,000 మంది పౌరులు చంపబడ్డారు. వీటిలో 2014 బెంటియూ మారణకాండలో గుర్తించదగిన దురాగతాలతో ఉన్నాయి. ఇరుపక్షాలకు సంప్రదాయ జాతుల నుండి మద్దతు లభించింది. ఫలితంగా యుద్ధం జాతి యుద్ధంగా మారింది. తిరుగుబాటుదారులు కీరు డింకా సంప్రదాయ ప్రజలను లక్ష్యంగా చేసుకుని దాడులు సాగించారు. ప్రభుత్వ సైనికులు నూయర్ల మీద దాడ్సాగించారు. మొత్తం 4 మిలియన్ల కంటే అధికంగా స్థానభ్రంశం చెందారు. వీరిలో 1.8 మిలియన్ల మంది అంతర్గతంగా స్థానభ్రంశం చెందగా, సుమారు 2.5 మిలియన్ల మంది పొరుగున ఉన్న ఉగాండా, సుడానులకు పారిపోయారు.
దక్షిణ సూడాను చమురు నిక్షేపాలను సుడాను కంటే సుమారు 4 రెట్లు అధికంగా కలిగి ఉందని అంచనా వేశారు. సమగ్ర శాంతి ఒప్పందం ప్రకారం చమురు ఆదాయాలు, ఒప్పందం కాల వ్యవధికి సమానంగా విభజించబడ్డాయి. సూడానులోని ఎర్ర సముద్రం ప్రాంతంలో పైపులైనులు, రిఫైనరీలు, పోర్టు సుడాను సౌకర్యాల మీద దక్షిణ సూడాను ఆధారపడింది కనుక ఈ ఒప్పందం ఆధారంగా సుడాను ప్రభుత్వం కార్టూంలోని లభిస్తున్న చమురు ఆదాయం మొత్తంలో 50% వాటాను అందుకుంటుంది. ఈ అమరిక 2005 నుండి 2011 వరకు రెండవసారి స్వయంప్రతిపత్తి సమయంలో నిర్వహించబడింది.
పారిసు క్లబ్బు అనేది యునైటెడు స్టేట్సు, యునైటెడు కింగ్డం, జర్మనీ, ఫ్రాన్సు, కెనడా వంటి సభ్య దేశాలతో ప్రపంచంలోని అత్యంత ప్రభావవంతమైన ఆర్థిక వ్యవస్థలలో 19 దేశాల నుండి అధికారిక, అనధికారిక సమూహాన్ని సూచిస్తుంది. అయితే పారిసు-కాని క్లబ్బు ద్వైపాక్షిక రుణదాతలుగా ఉన్న ఏ సంస్థ పారిసు క్లబ్బు సభ్యదేశంగా శాశ్వతఅనుబంధ హోదాను పొందదు. ప్రైవేటు ద్వైపాక్షిక రుణదాతల (అనగా ప్రైవేటు వాణిజ్య బ్యాంకులు, ప్రైవేటు క్రెడిటు సరఫరాదారులు) మొత్తం ఉంటుంది.
దక్షిణ సూడాను జనసంఖ్య సుమారు 12 మిలియన్లు. (ఐఖ్యరాజ్యసమితి అంచనా ఖచ్చితమైన సంఖ్యావివరణ వివాదాస్పదంగా ఉంది). ప్రధానంగా గ్రామీణ ప్రజలు ఆధిఖ్యతలో ఉన్నారు. ఈ ప్రాంతం ప్రత్యక్షంగా యుద్ధం కారణంగా 1956 నుండి ఒక దశాబ్ధకాలం ప్రభావితమైంది. ఫలితంగా తీవ్రమైన నిర్లక్ష్యానికి గురైంది. మౌలిక సదుపాయాల అభివృద్ధి లేకపోవడం, ప్రధాన విధ్వంసం, స్థానభ్రంశం ఏర్పడింది. 2 మిలియన్ల కన్నా ఎక్కువ మంది ప్రజలు మరణించగా, 4 మిలియన్లకు పైగా అంతర్గత స్థానచలనం చెందడం, శరణార్థులుగా మారడం సంభవించాయి.
దక్షిణ సుడానులో శిలీంధ్రాల గురించి తెలిసింది చాలా తక్కువ. సుడాను శిలీంధ్రాల జాబితాను ఎస్.ఎ.జి.టారు తయారుచేస్తుంది. 1955 లో కామన్వెల్తు మైకోలాజికలు ఇన్స్టిట్యూటు ప్రచురించింది. 175 రకాలలో 383 జాతుల జాబితాలో అన్ని శిలీంధ్రాలు దేశ సరిహద్దులలోనే గుర్తించబడ్డాయి. ఈ రికార్డులలో చాలా దక్షిణ సూడాను దేశానికి సంబంధించినవి. నమోదు జాతులు చాలా పంటల వ్యాధులతో సంబంధం కలిగి ఉన్నాయి. దక్షిణ సుడానులో శిలీంధ్ర జాతుల నిజమైన సంఖ్య చాలా ఎక్కువగా ఉందని భావిస్తున్నారు.
స్వాతంత్ర్యం తరువాత దక్షిణ సూడాను పోర్టు సుడాను వద్ద చమురు టెర్మినలు పైపులైను ద్వారా రవాణా చేయబడుతున్న చమురు రవాణాకు సుడాను బారెలుకు $ 34 చార్జి చేయాడానికి అభ్యంతరం వ్యక్తం చేసింది. రోజుకు సుమారు 30,000 బారెల్సు రవాణా జరుగుతున్న ఈ నౌకాశ్రయం నుండి రోజుకు మిలియన్ల డాలర్ల ఆదాయం లభిస్తుంది. 2012 జనవరిలో దక్షిణ సూడాను చమురు ఉత్పత్తిని సస్పెండు చేసింది. ఫలితంగా ఆదాయంలో తరుగుదల సంభవించి ఆహార వ్యయాలలో నాటకీయంగా 120% అధికరించింది.
సూడాన్, దక్షిణ సూడాన్ దేశాలను ఈజిప్టుని పరిపాలించిన మహమ్మద్ ఆలీ వంశం ఆక్రమించి " ఆంగ్లో ఈజిప్షియను కండోమినియంగా పాలించబడింది. బ్రిటీషు సామ్రాజ్యంలో భాగంగా ఉన్న తరువాత 1956 లో స్వతంత్రం పొందాయి. మొదటి సూడాన్ అంతర్యుద్ధం తరువాత 1972 లో దక్షిణ సూడాన్ స్వయంప్రతిపత్తి కలిగిన ప్రాంతంగా ఏర్పడి 1983 వరకు కొనసాగింది. రెండవ సూడాన్ అంతర్యుద్ధం 2005 శాంతి ఒప్పందంతో ముగిసింది. అదే సంవత్సరంలో స్వతంత్ర ప్రతిపత్తి గల ప్రభుత్వం ఏర్పాటయింది.
దక్షిణ సుడాను అటవీ రిజర్వులో బోంగో, భారీ అటవీ పందులు, ఎర్ర నది పందులు, అడవి ఏనుగులు, చింపాంజీలు, అటవీ కోతులకు నివాసంగా ఉంది. 2005 లో దక్షిణ సుడాను సెమీ స్వాధికార ప్రభుత్వం, విల్డు లైఫ్ కంసర్వేషను సొసైటీ భాగస్వాంతో సర్వే ప్రారంభమైంది. క్షీణించిపోతున్న దశలో ఉన్న వన్యప్రాణుల జనాభా ఇప్పటికీ ఉనికిలో ఉందని ఈ సర్వేలు వెల్లడించాయి. ఆశ్చర్యకరంగా ఆగ్నేయ ప్రాంతంలో 1.3 మిలియన్ల జింకల భారీగా వలసలు గణనీయంగా చెక్కుచెదరకుండా ఉన్నాయి.
దక్షిణ సుడాను విదేశాంగ వ్యవహారాల మంత్రి బర్నబా మేరీయలు బెంజమిను 2015 అక్టోబరులో బహిరంగంగా ప్రకటించారు. మే, జూన్, ఆగస్టు, సెప్టెంబరు, అక్టోబరులలో ప్రత్యేక సాంకేతిక కమిటీ అంచనాలు, సమావేశాలను అనుసరించి దక్షిణ సూడాను తూర్పు ఆఫ్రికా కమ్యూనిటీ సభ్యత్వం అనుమతించబడింది. అయితే ప్రజలకు అధికారికంగా ప్రకటించబడ లేదు. 2015 నవంబరులో తూర్పు ఆఫ్రికా దేశాల అధిపతులు తమ శిఖరాగ్ర సమావేశానికి దక్షిణ సూడానును అనుమతించవచ్చని నివేదించబడింది.
దక్షిణ సూడానులో 8 మిలియన్ల ప్రజలు ఉన్నట్లు అంచనా వేయబడింది. అయినప్పటికీ అనేక దశాబ్దాల్లో జనాభా గణన లేకపోవడం వలన ఈ అంచనా తీవ్రంగా వక్రీకరించబడింది. ఆర్థిక వ్యవస్థ ప్రధానంగా గ్రామీణప్రజలకు జీవనాధారంగా ఉన్న వ్యవసాయం మీద ఆధారపడుతుంది. 2005 నాటికి ఆర్థిక వ్యవస్థ ఈ గ్రామీణ ఆధిపత్యం నుండి పరివర్తనం చెందడం ప్రారంభించింది. దక్షిణ సుడానులోని పట్టణ ప్రాంతాలు విస్తృతమైన అభివృద్ధిని చూశాయి.
బానిసత్వం చరిత్రవ్యాప్తంగా సుడానీసు జీవితంలో ఒక సంస్థగా ఉంది. 19 వ శతాబ్దంలో దక్షిణాన బానిస వాణిజ్యం తీవ్రమైంది. ఉప-సహారా ఆఫ్రికాలో బ్రిటిషు అధికంగా బానిసత్వాన్ని అణిచివేసిన తరువాత కూడా ఇది కొనసాగింది. ముస్లిమేతర ప్రాంతాలలో జరిగిన వార్షిక బానిస దాడులు ఫలితంగా దక్షిణ సుడానులో అనేక వేలమందిని బానిసలుగా పట్టుకోవడం ఈ ప్రాంతం స్థిరత్వం, ఆర్ధిక వ్యవస్థను నాశనం చేయడం జరిగింది.
20 వ శతాబ్దం చివరి భాగంలో దక్షిణప్రాంతంలో ఆయిల్ఫీల్డు ఆర్థిక వ్యవస్థ అభివృద్ధికి సహకరించాయి. దక్షిణ సుడానులో ఉప-సహారా ఆఫ్రికాలోని మూడవ అతిపెద్ద చమురు నిల్వలు ఉన్నాయి. అయినప్పటికీ 2011 జూలైలో దక్షిణ సుడాను ఒక స్వతంత్ర దేశం అయిన తరువాత దక్షిణ, ఉత్తర మద్యవర్తులు ఈ దక్షిణ ఆయిలు ఫీల్డుల నుండి లభిస్తున్న రాబడిని ఎలా విభజించాలన్న విషయంలో వెంటనే ఒప్పందం కుదుర్చుకోలేదు.
ప్రాంతీయ దక్షిణ సూడాను మునుపటి విద్యా వ్యవస్థలా కాకుండా 1990 నుండి సుడాను రిపబ్లికులో ఉపయోగించే వ్యవస్థ అనుసరించి రూపొందించబడింది - దక్షిణ సూడాను రిపబ్లికు ప్రస్తుత విద్యా వ్యవస్థ 8 + 4 + 4 వ్యవస్థను అనుసరిస్తుంది . ప్రాథమిక విద్య ఎనిమిది సంవత్సరాలు, తరువాత నాలుగు సంవత్సరాల ఉన్నత విద్య, నాలుగు సంవత్సరాల విశ్వవిద్యాలయ బోధనను కలిగి ఉంటుంది.
స్వాతంత్ర్యం వచ్చే వరకు 50-50 చమురు రెవెన్యూల విభజన నిర్వహించడం కోసం ఉత్తర సంధానకర్తలు ఒత్తిడి చేసారు. దక్షిణ సుడాను అనుకూలమైన నిబంధనలకు దూరంగా ఉన్నారు. ఆర్థిక మంత్రిత్వశాఖ, ఆర్థిక ప్రణాళికా మంత్రిత్వశాఖ ప్రకారం దక్షిణ సుడాను బడ్జెటుకు 98% పైగా చమురు ఆదాయాల సహకరిస్తున్నాయి. ఇది శాంతి ఒప్పందం మీద సంతకం చేసినప్పటి ఆదాయం కంటే $ 8 బిలియన్ల కంటే అధికరించింది.
దక్షిణ సుడానులో ఉన్న ప్రధాన జాతి సమూహాలు డింకాలో 1 మిలియను కంటే అధికం , నూయరు , బారి, అజాండేలు ఉన్నాయి. షిల్లాకు ప్రజల నివాసిత రాష్ట్రం వైటు నైలు వెంట చారిత్రాత్మకంగా ప్రభావితమైన రాష్ట్రంగా ఉంటోంది. వారి భాష దింకా నూయరు భాషతో చాలా దగ్గరగా ఉంటుంది. షిల్లాకు, ఈశాన్య దిన్కాల సంప్రదాయ ప్రాంతాలు ప్రక్కనే ఉన్నాయి.
దక్షిణ సుడాను రిపబ్లికు ఆఫ్ న్యూ సుడాను నూతన పరివర్తన రాజ్యాంగం ప్రకారము "దక్షిణ సూడాను స్వదేశీయ భాషలు, జాతీయ భాషలు గౌరవించబడతాయి, అభివృద్ధి చేయబడతాయి, ప్రోత్సహించబడతాయి " అని ప్రకటించింది. రాజ్యాంగంచేత ఇలా నిర్వచించబడింది: "ఆంగ్లం దక్షిణ సూడాను రిపబ్లికులో అధికారిక పని భాషగా ఉండాలి. అంతేకాక అన్ని స్థాయి విద్యలో బోధనా భాషగా ఉంటుంది. "
దక్షిణ సూడాను రక్షిత ప్రాంతం బాండినిలో నేషనల్ పార్కు ప్రపంచంలో రెండవ అతిపెద్ద వన్యప్రాణి వలసను కలిగి ఉంది. కాంగో సరిహద్దు దగ్గర ఉన్న బోమ నేషనల్ పార్కు ఇథియోపియా సరిహద్దుకు పశ్చిమంలో అలాగే సుడు చిత్తడి, దక్షిణ జాతీయ ఉద్యానవనం ఉన్నాయి. ఇకిఅడ పెద్ద సంఖ్యలో హార్టెబీస్టు, కోబు, టాపి, గేదె, ఏనుగులు, జిరాఫీలు, సింహాలు ఉన్నాయి.
లౌ న్యురు ముర్లే, న్యూయరు వైటు ఆర్మీ మధ్య గిరిజన ఘర్షణలు తీవ్రతరం అయ్యాయి. ముర్లేను తుడిచివేయబడుతుందని వైట్ ఆర్మీ హెచ్చరించింది. దక్షిణ సుడాను, ఐఖ్యరాజ్యసమితి దళాలు పిబోరు చుట్టుపక్కల ప్రాంతానికి పంపించాలని భావించింది.
దక్షిణ సుడాను రాష్ట్రంలోని యూనివర్సిటీలోని సుడానస్ దళాల వివాదం తరువాత సౌదీ కోడోర్ఫన్ ప్రావిన్సులో సుడాను, దక్షిణ సుడాను రెండు దేశాలలోని హేగ్లిగు చమురు క్షేత్రాలను 2012 మార్చిలో దక్షిణ సుడాను దళాలు స్వాధీనం చేసుకున్నాయి. దక్షిణ సుడాను మార్చి 20 న ఉపసంహరించుకుంది రెండు రోజుల తరువాత సుడానీస్ సైన్యం హెగ్లిగ్లోకి ప్రవేశించింది.
2005 తాత్కాలిక రాజ్యాంగం దక్షిణ సుడాను స్థానిక భాషలు, జాతీయ భాషలు గౌరవించబడాలని, అభివృద్ధి చేయబడాలని, ప్రోత్సహించబడాలని ప్రకటించింది. రాజ్యాంగంలో ఇలా చెప్పబడింది: "దక్షిణ సూడాను రాష్ట్రాల ప్రభుత్వాలు, ఉన్నత విద్య బోధనా భాషల స్థాయిలో ఇంగ్లీషు, అరబికు ఉండాలని, అలాగే అవి అధికారిక భాషగా ఉండాలి. " అని సూచించింది.
దక్షిణ సుడాను ఈక్వెటోరియల్ లేదా ఉష్ణమండల శీతోష్ణస్థితికి సమానమైన వాతావరణాన్ని కలిగి ఉంది. అధిక తేమ, భారీ మొత్తంలో పొడి సీజను తరువాత వర్షపాతం నమోదవుతుంది. సగటు ఉష్ణోగ్రతలు 20 - 30 సెం జూలై అతిశీతల మాసంగా ఉంటుంది. 23 నుండి 37 సెం . సగటు ఉష్ణోగ్రతతో మార్చి వెచ్చని మాసంగా పరిగణించబడుతుంది.
మే, అక్టోబరు మధ్య అధిక వర్షపాతం నమోదవుతుంది. కానీ వర్షాకాలం ఏప్రిల్లో మొదలై నవంబరు వరకు విస్తరించవచ్చు. మే అతి తేమగా ఉన్న నెలగా పరిగణించబడుతుంది. ఈ సీజన్ "ఇంటర్-ట్రాపికలు జోను వార్షిక మార్పులచే ప్రభావితం చేయబడింది". దక్షిణ, నైరుతి గాలులు కొద్దిగా తక్కువ ఉష్ణోగ్రతలు, అధిక తేమ, ఎక్కువ మేఘావృతంగా మారడానికి దారితీస్తుంది.
గ్రామీణ ప్రాంతాల్లో అభివృద్ధిని నిర్లక్ష్యం చేస్తూ గిరిజన బృందాలు అందరికీ ప్రాతినిధ్యం వహించడానికి అవకాశం ఇవ్వకుండా, మద్దతునివ్వకుండా, అధికారంలో ఉండడానికి ప్రణాళికలు వేస్తున్న ప్రభుత్వాన్ని పోరాటకారులు నిందించారు. జోసెఫు కోనియసు లార్డు " రెసిస్టెన్సు ఆర్మీ " కూడా దక్షిణ సుడానులోని ప్రాంతంలో పనిచేస్తుంది.
2006 లో అధ్యక్షుడు కీరు ప్రభుత్వం దక్షిణ సుడాను జంతుజాలం ​, వృక్ష జాతులను రక్షించడం సాధ్యం కాగలదని ప్రకటించాడు. అడవి మంటలు, వ్యర్ధ డంపింగు, నీటి కాలుష్యం ప్రభావాలను తగ్గించేందుకు ప్రయత్నించాలని చెప్పాడు. ఆర్ధికాభివృద్ధి, మౌలికసౌకర్యాల అభివృద్ధి కారణంగా పర్యావరణం ప్రమాదంలో ఉంది.
దక్షిణ సుడాను అంతటా అనేక పర్యావరణ ప్రాంతాలు విస్తరించి ఉన్నాయి: ఈస్టు సుడానియన్ సవన్నా, నార్తర్ను కాంగోలియా అటవీ-సవన్నా మొజాయికు, సహారాను గ్రాస్ల్యాండ్సు , సహలీ అకాసియా సవన్నా, తూర్పు ఆఫ్రికా మొట్టమొదటి అడవులు, ఉత్తర అకాసియా-కమిపోరా బుష్ల్యాండ్సు, దట్టమైన అడవులు.
ఆంగ్లం అన్ని స్థాయిలలో ప్రాధమిక భాషగా ఉంది. సుడాను రిపబ్లికులో బోధనా భాష అరబికు ఉంటుంది. 2007 లో దక్షిణ సూడాను ఆంగ్ల భాషను అధికారికంగా కమ్యూనికేషను భాషగా స్వీకరించింది. శాస్త్రీయ, సాంకేతిక రంగాలలో ఆంగ్ల ఉపాధ్యాయులు, ఆంగ్ల భాష మాట్లాడే ఉపాధ్యాయుల కొరత తీవ్రంగా ఉంది.
అంతర్జాతీయ ద్రవ్య నిధి ప్రకారము చమురు నిల్వలు 2020 నాటికి తగ్గుతాయని దక్షిణ సుడాను ఆర్ధిక వ్యవస్థ ఒత్తిడిని ఎదుర్కొంటుందని భావించబడుతుంది.
2017 జూలై 6 న దక్షిణ సూడాను స్వాహిలీభాషను అధికార భాషగా స్వాగతించటానికి ఎంచుకుంది. దేశంలోకి స్వాహిలీ ఉపాధ్యాయులను పంపించాలని టాంజానియా సహాయం కోరింది. అధికారిక భాషగా దాని స్వీకరణకు ముందు పాఠశాల పాఠ్యాంశాలలో స్వాహిలీ భాషని పరిచయం చేసింది.
దక్షిణ సుడాను కామన్వెల్తు ఆఫ్ నేషంసులో చేరడానికి దరఖాస్తు చేసింది. దక్షిణ సుడాను ఆంగ్లో-ఈజిప్టు సుడానులో భాగం కావడం ఆలోచనలో ఉంది. పొరుగు దేశాలలో 2 కామన్వెల్తు రిపబ్లిక్లు కెన్యా, ఉగాండాలు ఉన్నాయి.
దక్షిణ సుడాను 3 నుండి 13 ఉత్తర అక్షాంశం, 24 - 36 తూర్పు రేఖాంశంలో ఉంది. ఇది ఉష్ణమండల అటవీ, చిత్తడి, గడ్డిభూములలో కప్పబడి ఉంటుంది. వైట్ నైలు దేశం గుండా ప్రవహిస్తుంది.
దక్షిణ సుడాను అభ్యర్ధనను అంచనా వేసేందుకు ఒక బృందం ఏర్పడింది; ఏదేమైనా 2014 ఏప్రెలులో దశాబ్దం దక్షిణ సుడాను అంతర్యుద్ధం కారణంగా దరఖాస్తుల ప్రక్రియను జాప్యం చేసింది.
60 కి పైగా దేశీయ భాషలు ఉన్నాయి. వీటిలో చాలా వరకు నిలో-సహారన్ భాషా కుటుంబంగా వర్గీకరించబడ్డాయి; సమిష్టిగా ఇవి నైలు సూడాను, మద్య సుడాను విభాగాలుగా విభజించబడ్డాయి.
దక్షిణ సూడాను 10 రాష్ట్రాలలోని 9 లో కనీసం ఏడు సాయుధ గ్రూపులతో యుద్ధం చేసింది. యుద్ధం కారణంగా వేలాది మంది స్థానచనం సంభవించింది.
అర్కాన్సాస్ కు చెందిన వ్యాపారవేత్త సామ్ వాల్టన్, 1940 జూన్ 3న ఐయోవా లోని దేస్ మొయిన్స్ నగరంలోని ఒక జెసి పెన్ని దుకాణం వద్ద పని ఆరంభించి, తన రిటైల్ జీవితాన్ని ప్రారంభించాడు. ఆ ఉద్యొగము 18 నెలల పాటు కొనసాగింది. 1945 లో, అతను బెన్ ఫ్రాంక్లిన్ అను దుకాణాల యాజమాని బట్లర్ బ్రదర్స్ ను కలుసుకున్నారు. వారి సహకారంతొ అర్కాన్సా లోని న్యూపోర్ట్ నగరంలో ఒక దుకాణం ప్రారంభించాడు. .వాల్టన్, న్యూపోర్ట్ లో దుకాణాన్ని అంచనాలకు మించి అత్యంత విజయవంతంగా నడిపించారు. అయితే, దుకాణం ఉన్న స్థలం కౌలు పునరుద్ధరణ కోసం వచ్చినప్పుడు, వాల్టన్ పునరుద్ధరణ ఒప్పందానికి రాలేక పోయారు.అందుకోసం న్యూపోర్ట్ లో ఒక కొత్త స్థానాన్ని కనుగొలు చేయటానికి విఫల యత్నం చేసారు. బదులుగా, అతను బెంటన్విల్, అర్కాన్సాస్ లో ఒక కొత్త బెన్ ఫ్రాంక్లిన్ ఫ్రాంచైజ్ తెరిచారు. కానీ దీనిని "వాల్టన్స్ ఐదు అండ్ డైమ్" అని నామకరణం చేశారు. అక్కడ, అతను పోటీదారుల కంటే కొద్దిగా తక్కువ ధరలతొ అధిక అమ్మకాలు సాధించారు.
వాల్ మార్ట్ స్టోర్స్ లేదా వాల్ మార్ట్ ఐ.ఎన్.సి , ప్రపంచంలోనే అతిపెద్ద చిల్లర సరుకుల వ్యాపార సంస్థ. ఈ కంపెనీ 1969 అక్టోబరు 31 న ఆరంభించబడినది, 1962 లో సామ్ వాల్టన్ స్థాపించిన ఈ కంపెనీ 1972 లో న్యూయార్క్ స్టాక్ ఎక్స్చేంజ్ లో వర్తకం ప్రారంభించింది. దీని ప్రధాన కార్యాలయం బెన్టన్ విల్, ఆర్కాన్సాలో ఉంది. వాల్ మార్ట్ అమెరికా సంయుక్త రాష్ట్రాల్లో అతి పెద్ద చిల్లర సరుకుల వ్యాపార సంస్థగా ఉంది. 2009 లో, కిరాణా వ్యాపారం నుంచి అమెరికా సంయుక్త రాష్ట్రాల్లో $ 258 బిలియన్ల అమ్మకాలు జరిపింది. ఇది మొత్తం అమ్మకాల్లో 51%. అంతేకాక ఇది ఉత్తర అమెరికాలో సామ్స్ క్లబ్ టోకు గిడ్డంగులను నిర్వహిస్తోంది.
వాల్ మార్టుకు 55 వివిధ పేర్లతొ, 15 దేశాలలో 8.500 దుకాణాలు ఉన్నాయి. ఈ కంపెనీ 50 సంయుక్త రాష్ట్రాలు, ప్యూర్టో రికో సహా, యునైటెడ్ స్టేట్స్ లో తన సొంత పేరుతో వ్యాపారం నిర్వహిస్తోంది. ఇది భారతదేశంలో బెస్ట్ ప్రైస్ గా , జపాన్ లో సేయుగా, యునైటెడ్ కింగ్డమ్ లో ఆస్డాగా, మెక్సికోలో వాల్-మెక్స్ గా పనిచేస్తుంది . ఆర్జెంటినా, బ్రెజిల్, కెనడాలో కార్యకలాపాలకు ఇది పూర్తిగా యజమాని. ఉత్తర అమెరికా వెలుపల వాల్ మార్ట్ యొక్క పెట్టుబడులు మిశ్రమ ఫలితాలను కలిగివున్నాయి: యునైటెడ్ కింగ్డమ్, దక్షిణ అమెరికా, చైనా, దాని కార్యకలాపాలు అత్యంత విజయవంతమైయ్యాయి, అయితే జర్మనీ, దక్షిణ కొరియాలో సంస్థలు విజయవంతం కాలేదు.
1962 జూలై 2న, ఆర్కాన్సాలోని రోజర్స్ నగరంలోని 719 వాల్నట్ ఏవన్యూ వద్ద మొదటి వాల్ మార్ట్- డిస్కౌంట్ సిటీని తెరిచారు. ఆ భవనంలో ఇప్పుడు ఒక హార్డ్వేర్ దుకాణం, ఒక పురాతన వస్తువుల దుకాణం ఉన్నాయి. తదుపరి ఐదు సంవత్సరాలలో, ఈ సంస్థ ఆర్కాన్సా అంతటా 24 దుకాణాలతొ విస్తరించబడింది, అమ్మకాలలో $12.6 మిలియన్ చేరుకుంది.1968 ఆరొభంలో, అర్కాన్సాస్ వెలుపల సైక్ స్టోన్, మిస్సోరి, క్లేర్మోర్,ఓక్లహోమా నగరాలలో తొలి దుకాణాలను తెరిచింది.
చైనీస్ ఖగోళశాస్త్రంలో, గ్రీష్మ ఋతువు మే 5 న చుట్టూ ప్రారంభమవుతుంది. రుతుపవనాలు సంభవించే దక్షిణ ఆగ్నేయాసియాలో, గ్రీష్మ ఋతువుని సాధారణంగా మార్చి, ఏప్రిల్, మే జూన్ నుండి నిర్వచిస్తారు, ఇది సంవత్సరంలో వేడి, ఎండలు సమయం, వర్షాకాలం ప్రారంభంతో ముగుస్తుంది. సముద్రపు సమశీతోష్ణ దక్షిణ అర్ధగోళంలో ఉష్ణోగ్రత మందగించడం వలన, ఈ ప్రాంతంలోని చాలా దేశాలు గ్రీష్మ ఋతువు వాతావరణంతో డిసెంబరు 1 నుండి ప్రారంభమై ఫిబ్రవరి చివరి రోజుతో ముగుస్తాయి. మధ్యధరా ప్రాంతాలలో, ఇది వేడి, ఎండలు వాతావరణంతో కూడా సంబంధం కలిగి ఉంటుంది, ఇతర ప్రదేశాలలో వర్షపు వాతావరణంతో సంబంధం కలిగి ఉంటుంది. తడి కాలం సవన్నా వాతావరణ పాలనలో వృక్షసంపద వృద్ధికి ప్రధాన కాలం. తడి కాలం ప్రస్తుత గాలులలో కాలానుగుణ మార్పుతో సంబంధం కలిగి ఉంటే, దీనిని రుతుపవనాలు అంటారు.
ఉత్తర అట్లాంటిక్ మహాసముద్రంలో, జూన్ 1 నుండి నవంబరు 30 వరకు ఒక ప్రత్యేకమైన ఉష్ణమండల తుఫాను కాలం సంభవిస్తుంది. అట్లాంటిక్ హరికేన్ సీజన్ గణాంక శిఖరం సెప్టెంబరు 10. ఈశాన్య పసిఫిక్ మహాసముద్రం విస్తృత కార్యకలాపాలను కలిగి ఉంది, కానీ అట్లాంటిక్‌కు సమానమైన కాలపరిమితిలో. వాయువ్య పసిఫిక్ ఏడాది పొడవునా ఉష్ణమండల తుఫానులను చూస్తుంది, ఫిబ్రవరి మార్చిలో కనిష్ఠంగా సెప్టెంబరు ప్రారంభంలో గరిష్ఠంగా ఉంటుంది. ఉత్తర భారత బేసిన్లో, ఏప్రిల్ డిసెంబరు వరకు తుఫానులు సర్వసాధారణం, మే నవంబరులలో తుఫానులు ఉంటాయి. దక్షిణ అర్ధగోళంలో, ఉష్ణమండల తుఫాను కాలం నవంబరు 1 నుండి ఏప్రిల్ చివరి వరకు ఫిబ్రవరి మధ్య నుండి మార్చి ప్రారంభంలో తుఫానులతో నడుస్తుంది.
యునైటెడ్ స్టేట్స్ కెనడాలో ఉరుములతో కూడిన కాలం వసంత ఋతువులో గ్రీష్మ ఋతువు కాలం వరకు నడుస్తుంది, అయితే కొన్నిసార్లు శరదృతువులో అక్టోబరు నవంబరు వరకు నడుస్తుంది. ఈ తుఫానులు సాధారణంగా మధ్యాహ్నం సాయంత్రం సమయంలో వడగళ్ళు, బలమైన గాలులు సుడిగాలిని ఉత్పత్తి చేస్తాయి.
గ్రీష్మ ఋతువు భారతదేశంలో వివిధ కాలాలలో వాతావరణంలో ఏర్పడే మార్పులను బట్టి సంవత్సరాన్ని ఆరు ఋతువులుగా విభజించారు. వాటిలో ఒకటి గ్రీష్మఋతువు. గ్రీష్మఋతువు అంటే జ్యేష్ఠ, ఆషాఢ మాసములు. ఎండలు మెండుగా వుండు కాలము.
చాలా వేడిగా ఉంటుంది, 40 డిగ్రీల పైన ఉష్ణోగ్రతలు ఉంటాయి. ప్రస్తుతం కొన్ని ప్రాంతాలలో 45 నుంచి 50 డిగ్రీలకు పైన ఉష్ణోగ్రతలు పెరుగుతున్నాయి. రైతులు వరి పైరు నాటేందుకు సిద్ధమవుతారు.
రెండు సంవత్సరాల తరువాత, స్టీఫెన్ అనే గూండా హైదరాబాద్‌లో చాలా కాలం నుండి అక్రమ వ్యాపారం చేస్తున్నట్లు రిషి తెలుసుకుంటాడు. భూపతి హత్య జరిగిన వెంటనే రాబర్ట్ స్టీఫెన్‌తో కలిసి పనిచేయడం ప్రారంభించాడని రిషి తెలుసుకుంటాడు. స్టీఫెన్, రాబర్ట్ లు శక్తివంతమైన అండర్ వరల్డ్ డాన్స్ అయ్యారు. తన మామయ్యే ఈ కొత్త రాబర్ట్ అని రిషి అనుమానించాడు. అతను హైదరాబాద్ వెళ్లి స్టీఫెన్, రాబర్ట్ లకు బ్యాంకాక్లో నాను అనే సహాయకుడున్నాడని తెలుసుకుంటాడు. నాను కుమార్తె నందిని . ఆమె, రిషి ఒకరినొకరు ప్రేమించుకుంటారు. ఆమె స్టీఫెన్, రాబర్ట్ ల ఫోటోలు చూడాలనుకున్నపుడు నాను తన ఫోన్‌ను నందినికి చూపిస్తాడు. వాటిని బట్టి, రిషి మామయ్యే రాబర్ట్ అని నిర్ధారణౌతుంది. భూపతిని చంపడానికి రాబర్ట్ స్థానిక గూండా సహాయం చేశాడని సింహాద్రి రిషికి చెప్పినందున, ఆ గూండా స్టీఫెన్ అయి ఉండాలి. తరువాత, రిషి విషాద గతం గురించి రాజు నందినితో చెబుతాడు. స్టీఫెన్, రాబర్ట్‌లను గుర్తించడంలో రిషికి సహాయం చేయాలని నందిని అనుకుంటుంది.
ప్రభాస్, దీక్షాసేథ్, తమన్నా ప్రధాన పాత్రధారులుగా శ్రీ బాలాజీ సినీ మీడియా పతాకంపై నిర్మించిన చిత్రం ‘రెబల్’. రాఘవ లారెన్స్ దర్శకత్వంలో శ్రీ బాలాజీ సినీ మీడియా పతాకంపై జె.భగవాన్, జె.పుల్లారావ్ ఈ చిత్రాన్ని నిర్మించారు.ఈ చిత్రంలో ప్రభాస్, తమన్నా, దీక్ష సేథ్ ముఖ్య పాత్రల్లో నటించారు. దర్శకత్వం కాకుండా, రాఘవ లారెన్స్ ఈ చిత్రానికి నృత్యాలు, చిత్రానువాదం, సంగీత దర్శకత్వం కూడా నిర్వహించాడు. ఈ చిత్రం 2012 సెప్టెంబరు 28 న ప్రపంచవ్యాప్తంగా విడుదలైంది. దీనిని హిందీలో ది రిటర్న్ ఆఫ్ రెబెల్ గా, తమిళంలో వీరబలి గా మలయాళంలో రెబెల్గా అనువదించారు. డబ్బింగ్ ఆర్టిస్ట్ చేతన్యా ఆదిబ్ హిందీలో ప్రభాస్ పాత్రకు స్వరాన్ని ఇచ్చాడు. ఈ చిత్రం బాక్సాఫీస్ వద్ద విజయవంతమైంది.
నానును రక్షించడాన్ని ఆపడానికి రిషి నాను అనుచరులకు లంచం ఇస్తాడు. స్టీఫెన్, రాబర్ట్‌లను ఉచ్చులోకి లాగడానికి ఒప్పుకునేవరకు రిషి నానును హింసిస్తాడు. స్టీఫెన్, రాబర్ట్ లు తమ అనుచరులిద్దరిని తమ పేర్లతో పంపినట్లు తెలుస్తుంది. స్టీఫెన్, రాబర్ట్ లు రిషీని మోసం చేసినందుకు నాను సంతోషిస్తాడు. తన బాడీగార్డులు, రాజు, నందినిలను విలన్లు కిడ్నాప్ చేసారని రిషికి తెలుస్తుంది. రిషి విలన్లను ఎదుర్కోవడం, తన వారిని రక్షించుకోవడం మిగతా కథ.
తమ గ్రామంలో జరిగిన పండుగ సందర్భంగా, భూపతినీ, అతని కుటుంబాన్నీ చంపడానికి సింహాద్రి 100 మంది దుండగులను పంపుతాడు. కాని రిషి మొత్తం 100 మందినీ తొలగిస్తాడు. భూపతి సోదరుడు జయరామ్ , సింహాద్రితో చేతులు కలిపి భూపతిని, భూపతి భార్య లక్ష్మినీ , దీపాలిలను చంపాలని ప్రయత్నిస్తారు. భూపతినీ అతని కుటుంబాన్నీ చంపడానికి జైరామ్‌కు స్థానిక గూండా సహాయం చేశాడని సింహాద్రి రిషికి చెబుతాడు.
రిషి భూపతి కుమారుడు. సరదాగా జీవుతాన్ని గడుపుతూంటాడు. తన తండ్రి ఆదర్శాలచే ప్రభావితమయ్యాడు. అతనిలాగే పెరుగుతాడు. అయితే, భూపతి తన కొడుకు హింసను చేపట్టడం ఇష్టం లేదు. చదువుకోడానికి సంగీతం నేర్చుకోవటానికీ అతన్ని బెంగళూరుకు పంపుతాడు. అక్కడ, రిషి దీపాలి అనే అనాథ ప్రేమలో పడి, తన పాత సంగీత టీచరని చెప్పి ఆమెను తన ఇంటికి తీసుకువస్తాడు.
భక్తి టీవీ "హరి సంకీర్తనం" కార్యక్రమం ద్వారా 100కు పైగా అన్నమాచార్య సంకీర్తనలను సామాన్యులకు నేర్పాడు. ఈయన రెండవ కుమారుడు జి.వి.యన్. అనిలకుమార్ ఈ కార్యక్రమంలో విద్యార్థిగా పాల్గొనటం గుర్తించదగ్గది. ఎంతో మంది సంగీత ప్రియులు ఈ కార్యక్రమం ద్వారా బాలకృష్ణప్రసాద్ నుండి నేరుగా నేర్చుకొనగలిగారు.
లక్షగళార్చన: 2008 మే 10లో సికింద్రాబాద్ లోని పెరేడ్ గ్రౌండ్స్ లో లక్షమందికి పైగా గాయకులు బాలకృష్ణప్రసాద్ ఆధ్వర్యంలో జరిగిన ఈ అసాధారణ కార్యక్రమంలో పాల్గొన్నారు. సిలికాన్ ఆంధ్ర , ఆంధ్రప్రదేశ్ ప్రభుత్వం, తిరుమల తిరుపతి దేవస్థానం ఈ కార్యక్రమాన్ని సం యుక్తంగా నిర్వహించాయి. ఈ కార్యక్రమం భారతదేశంలోని అనేక చానెల్స్ లో ప్రత్యక్షప్రసారం చేయబడింది.
స్వయంగా వాగ్గేయకారుడైన ఆయన హనుమంతునిపై "ఆంజనేయ కృతిమాల" , వినాయకునిపై , నవగ్రహాలపై, ఇతర దేవతలపై కృతులు రచించాడు. ఆయన స్వంత కృతులు వెయ్యికి పైగా ఉన్నాయి. వాటిలో కొన్ని సంగీత స్వరాలతో సహా ప్రచురించబడ్డాయి.
గరిమెళ్ళ బాలకృష్ణ ప్రసాద్ పేరొందిన సంగీత విద్వాంసులు. తిరుమల తిరుపతి దేవస్థానంలో 1978 నుండి 2006 వరకు ఆస్థాన గాయకుడిగా ఉన్నాడు. 600లకు పైగా అన్నమాచార్య సంకీర్తనలకు స్వరకల్పన చేశాడు. "వినరో భాగ్యము విష్ణుకథ.", "జగడపు చనువుల జాజర.", "పిడికిట తలంబ్రాల పెండ్లి కూతురు." వంటి సుప్రసిద్ధ కీర్తనలకు ఆయన స్వరాలు సమకూర్చాడు. ఆయన సంప్రదాయ కర్ణాటక సంగీతంలో, లలిత సంగీతంలో, జానపద సంగీతంలోనూ పేరొందాడు.
ఆయన జి.రాధను వివాహం చేసుకున్నాడు. వారికి ఇద్దరు సంతానం- జి.యస్.పవన కుమార్, జి.వి.యన్.అనిల కుమార్. ఈయన సినిమా గాయని యస్.జానకి మేనల్లుడు.
సూర్య ఒక గుమాస్తా కుమారుడు ఐఎఎస్ అధికారి కావాలని కోరుకుంటాడు. సూర్య, జ్యోతి ఒక వ్యభిచార కేసులొ చిక్కుల్లో పెట్టలని ప్రయత్నించే ఒక వంకర పోలీసు అధికారి కొటిరెడ్డి వెంకట్ రెడ్డి కారణంగా, సర్వీస్ పరీక్ష కు హజరు కాలేకపొతారు. ఫలితంగా, జ్యోతి యొక్క సవతితల్లి తనను ఇంటి నుండి గంటివెస్తంది. ఆమె సూర్య ఇంట్లో ఆశ్రయం పొందుతుంది . అలా వారు ఇద్దరు తో ప్రేమ లో పడతారు. కాని, దురదృష్టవశాత్తు, సూర్య ఒక ప్రమాదంలో చనిపోతాడు, కానీ జ్యోతి అతడి ని ఇప్పటికి మరచిపొలేకపొతుంది. ఇది తెలుసుకొవటం తొ, కాళి జ్యోతి యొక్క ఆశయం నెరవేర్చాటం లో ఆమెకు సహాయం చెయాలని నిర్ణయించుకుంటాడు, ఆమె ఐఎఎస్ అధికారి అవ్వటానికి సహాయం చేస్తడు. ఆ ప్రక్రియలో,అతను వెంకట్ రెడ్డి కి కూడా ఒక గుణపాఠం చెప్తాడు. పతాక సన్నివేశం కి, సూర్య తల్లిదండ్రులు కాళి ని వివాహం చెసుకొమని జ్యోతి కి చెప్తారు. కాని, అన్ని సిద్ధంగా ఉన్నప్పుడు, కాళి జ్యోతి గుండె లో ఇప్పటికీ సూర్య ఉన్న కారణం గా ఆమెను వివాహం చెసుకొకుడదని నిర్ణయించుకుంటాడు.
కాళి ప్రజా సమావేశాలు సహా స్థానిక విధులు, వివాహాలు కోసం లైటింగ్, మైక్ ఏర్పాటు చెసే ఒక సాధారణ వ్యక్తి. ఇది గడువులు, బాకీల విషయానికి వస్తే అతడు చాలా దయగలవాడు, అదే సమయాల్లో కఠినమైన వ్యక్తి. కాలనీ లో ప్రతి ఒక్కరూ అతనినికి భయపడతారు, అదే సమయంలో అతడి దయగల వ్యక్తిత్వం వల్ల అతడిని అభిమానిస్తారు. ఆ ప్రాంతం యొక్క ఎల్లప్పుడూ కాళి చుట్టు తిరుగుతు ఉంటుంది, ఆమె అతనితో ప్రేమలో ఉందని చెప్పడం జరుగుతుంది , కానీ కాళి పట్టించుకోడు. ఈ పరిస్థితిలో, జ్యోతి అని ఒక అమ్మాయి కాలనీ కి వస్తుంది. ఆమె సినిమా చిత్రలలో పాటలుకు కోరస్ పాడటం ద్వారా తన జీవనం సాగిస్తుంది. కొంత మంది రౌడీలు ఆమె పై దాడి ప్రయత్నించినప్పుడు, ఆ ఆమె కాళి తాలుకా అని హెచ్చరించింది. అలా ఆమె తన కాళి జీవితంలో ప్రవేశిస్తుంది. కాళి కూడా ఆమె తనను ప్రేమిస్తున్నట్లు భావిస్తాడు, అతడు ప్రేమిస్తాడు . కాని ఒకానొక సందర్భంలో, కాళి ఆమె గతం గురించి తెలిసి వస్తుంది.